Document ID: 31995R3089

ΚΑΝΟΝΙΣΜΟΣ (ΕΚ) αριθ. 3089/95 ΤΟΥ ΣΥΜΒΟΥΛΙΟΥ
της 21ης Δεκεμβρίου 1995
για την κατανομή, για το 1996, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Πολωνίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, σύμφωνα με τα άρθρα 124 της πράξης προσχώρησης του 1994, η διαχείριση των αλιευτικών συμφωνιών που έχουν συναφθεί από το Βασίλειο της Σουηδίας με τρίτες χώρες γίνεται από την Κοινότητα 7
ότι, σύμφωνα με τη διαδικασία που προβλέπεται στην αλιευτική συμφωνία της 1ης Φεβρουαρίου 1978, η Κοινότητα, για λογαριασμό της Σουηδίας, και η Δημοκρατία της Πολωνίας διεξήγαγαν διαβουλεύσεις σχετικά με τα αμοιβαία αλιευτικά δικαιώματά τους για το 1996 7
ότι, κατά τη διάρκεια των εν λόγω διαβουλεύσεων, οι αντιπροσωπείες συμφώνησαν να συστήσουν στις αντίστοιχες αρχές τους ότι θα πρέπει να καθοριστούν ορισμένες αλιευτικές ποσοστώσεις για τα σκάφη του άλλου μέρους όσον αφορά το 1996 7
ότι θα πρέπει να ληφθούν τα αναγκαία μέτρα για την εφαρμογή, το 1996, των αποτελεσμάτων των εν λόγω διαβουλεύσεων με την Πολωνία.
ότι, για να εξασφαλιστεί αποτελεσματική διαχείριση των αλιευτικών δυνατοτήτων που διατίθενται στα ύδατα της Πολωνίας θα πρέπει να κατανεμηθούν, μεταξύ των κρατών μελών, ως ποσοστώσεις, σύμφωνα με το άρθρο 8 του κανονισμού (ΕΟΚ) αριθ. 3760/92 7
ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα σχετικά μέτρα ελέγχου που προβλέπονται στον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από 1ης Ιανουαρίου μέχρι τις 31 Δεκεμβρίου 1996, τα σκάφη που φέρουν σημαία κράτους μέλους επιτρέπεται να αλιεύουν στα ύδατα που υπάγονται στην αλιευτική δικαιοδοσία της Πολωνίας, εντός των ορίων των ποσοστώσεων που αναγράφονται στο παράρτημα.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1995.

Labels: 8
18
6